
Projekto, kuriuo kuriama inovacijų vystymo sistema, skatinanti aukštos pridėtinės vertės startuolių kūrimąsi, brandą ir tarptautinį konkurencingumą, finansavimo tvarkos aprašo
2 priedas


TINKAMOMS IŠLAIDOMS KELIAMŲ REIKALAVIMŲ APRAŠYMAS
 
Projekto lėšų finansinė apskaita:
Su Projektu susijusių finansinių ūkinių operacijų įrašai turi būti aiškiai atskirti nuo kitų ūkinių operacijų įrašų (t. y. naudojamos atskiros sąskaitų plano subsąskaitos arba taikomas atitinkamas operacijų kodavimas). Į ataskaitinio laikotarpio finansinę ataskaitą įtraukiamos tik tos su Projektu susijusios sąnaudos, kurios yra faktiškai apmokėtos Finansavimo sutartyje numatytu laikotarpiu. Projekto išlaidas gali patirti tik konsorciumo nariai.

	Išlaidų kategorija
	Tinkamos išlaidos
	Sąnaudas pateisinantys dokumentai
	

	1.      Personalo išlaidos: darbo užmokestis, socialinio draudimo įmokos, įmokos į garantinį fondą, atostoginiai
	Projektą tiesiogiai vykdančio darbuotojo, dirbančio pagal darbo sutartį, su darbo santykiais susijusios sąnaudos už laiką, dirbtą vykdant Projektą. Socialinio draudimo įmokos – darbdavio mokamos socialinio draudimo įmokos, įmokos į garantinį fondą. Darbo užmokestis apskaičiuojamas vadovaujantis Lietuvos Respublikos darbo kodeksu ir kitais Lietuvos Respublikos teisės aktais.
Atostoginiai yra tinkamos Projekto išlaidos tik tais atvejais, kai išmokami už Projekte išdirbtą laikotarpį.
	Įsakymai (potvarkiai), žiniaraščiai (darbo laiko apskaitos, mokėjimo, atsiskaitymo ir pan.), mokėjimo dokumentai.
Nustatytą darbo užmokesčio dydį pagrindžiantys dokumentai yra darbo užmokesčio (be priedų) apskaičiavimo pažyma už 3 mėn. laikotarpį iki Projekto paraiškos pateikimo dienos.
	

	2.   Išlaidos paslaugoms
	Projekto tiesioginėms veikloms vykdyti būtinų paslaugų pirkimo išlaidos. Pirkimai turi būti vykdomi vadovaujantis Aprašo ir Viešųjų pirkimų įstatymo reikalavimais. Autorinės sutartys sudaromos vadovaujantis Lietuvos Respublikos autorių teisių ir gretutinių teisių įstatymu.
	Viešųjų pirkimų komisijos posėdžių protokolai, tiekėjų apklausos pažymos arba kiti dokumentai, pagrindžiantys skaidrumo, lygiateisiškumo, nediskriminavimo principų laikymąsi, sąskaitos faktūros, joms lygiaverčiai kiti pagrindžiantys mokėjimo dokumentai, sutartys, priėmimo–perdavimo aktai, dokumentai, įrodantys išlaidų priskyrimą Projektui.
(Apmokėjimas gali būti vykdomas pagal išankstinio mokėjimo sąskaitas. Tuo atveju kartu su mokėjimo prašymu privaloma pateikti kredito įstaigos garantiją (arba laidavimo draudimo raštą). Suteikus paslaugas, privaloma pateikti galutinę sąskaitą faktūrą ir paslaugų (darbų) priėmimo-perdavimo aktą).
	

	3.   Išlaidos medžiagoms ir kitam trumpalaikiam turtui (prekėms)
 
	Išlaidos, susijusios su Projekto vykdytojo prekių, kurios pagal lėšų gavėjo taikomą finansinės apskaitos tvarką priskirtinos trumpalaikiam turtui (prekėms) ir yra būtinos Projektui vykdyti, įsigijimu. Pirkimai turi būti vykdomi vadovaujantis Aprašo ir Viešųjų pirkimų įstatymo reikalavimais. Draudžiama įsigyti medžiagų ar kito trumpalaikio turto iš Projekto vykdytojo, išskyrus atvejus, kai reikalingą pirkimo objektą gali pasiūlyti vienintelis tiekėjas.
	Viešųjų pirkimų komisijos posėdžių protokolai, tiekėjų apklausos pažymos arba kiti dokumentai, pagrindžiantys skaidrumo, lygiateisiškumo, nediskriminavimo principų laikymąsi, sąskaitos faktūros, joms lygiaverčiai kiti pagrindžiantys mokėjimo dokumentai, sutartys, priėmimo–perdavimo aktai, dokumentai, įrodantys išlaidų priskyrimą Projektui.
(Apmokėjimas gali būti vykdomas pagal išankstinio mokėjimo sąskaitas. Tuo atveju kartu sumokėjimo prašymu privaloma pateikti kredito įstaigos garantiją (arba laidavimo draudimo raštą). Įsigijus medžiagų ar kito trumpalaikio turto privaloma pateikti galutinę sąskaitą faktūrą.
	

	Netiesioginės išlaidos

	Netiesioginės išlaidos
	Kaip apibrėžta Projekto, kuriuo kuriama inovacijų vystymo sistema, skatinanti aukštos pridėtinės vertės startuolių kūrimąsi, brandą ir tarptautinį konkurencingumą, finansavimo tvarkos Aprašo V skyriuje.

